stanford-oval/wikipedia huggingface dataset:
TVR
Historiaa

Trevor Wilkinson perusti yhtiön vuonna 1947 nimellä Trevcar Motors Ltd. Vuodesta 1954 toiminnan laajetessa yhtiö sai nykyisen nimensä. Ensimmäisen autonsa Trevcar Motors valmisti vuonna 1949 ja vuodesta 1953 alkaen autojen rakenne on noudatellut nykyistä konseptia jossa putkirungon ympärille on rakennettu lasikuitukori.
Monet ensimmäisten vuosien autoista myytiin rakennussarjoina, koska näin ostaja välttyi maksamasta autostaan veroa. Tämä veronkiertomahdollisuus kuitenkin tukittiin 1970-luvulla, jonka jälkeen kaikki autot on myyty valmiiksi rakennettuina. 1950-luvun autoissa oli kaikissa voimanlähteenä nelisylinterinen moottori, joka oli peräisin joko Fordilta, BMC:ltä tai Coventry Climaxilta. Joissakin malleissa moottorin kylkeen pultattiin myös Shorrockin valmistetta ollut mekaaninen ahdin. Samoin kuin monissa muissakin aikakauden englantilaisissa urheiluautoissa, moottorin koko oli hieman alle kaksi litraa ja se tuotti alle 100 hevosvoimaa.
1960-luvulla amerikkalainen moottoridiileri Jack Griffith päätti asentaa 4,7-litraisen V8-moottorin TVR Granturaan samaan tapaan kuin Carroll Shelby oli toiminut AC Cobran kanssa. Kilparadoillakin mainetta niittänyt V8-moottorinen TVR nimettiin Jack Griffithin mukaan TVR Griffithiksi.
1960-luvun lopulla TVR palasi takaisin Fordin koneisiin. Uuden TVR Tuscanin voimanlähteeksi valittiin 2994-kuutionen Zodiac V6, joka tuotti 95 kW:n tehon. Tämän turvin TVR Tuscan kiihtyi nollasta 60 mailin tuntinopeuteen 8,3 sekunnissa, joka oli tuon ajan mittapuun mukaan varsin hyvä tulos.
1970-luvulla TVR:n autoissa käytettiin useita erilaisia moottoreita. Yleisimmät niistä olivat Ford Essex V6, Triumphin 2500-kuutioinen suora kutonen, sekä Ford Cortinan 1600 kuution OHC nelonen.
1980-luvulla Peter Wheelerin ostettua TVR:n V8-moottorit tulivat jälleen mukaan kuvioihin. Moottorit pohjautuivat Roverin 3,5-litraiseen V8-moottoriin, joka TVR:n käytössä suurennettiin 4,0-, 4,3-, 4,5- ja jopa 5,0-litraisiksi.
1990-luvulla TVR perusti erillisen tytäryhtiön vastaamaan nimenomaisesti moottorien kehittämisestä ja sen myötä yhtiö modifioi useita Roverin V8-moottoreita omiin tarkoituksiinsa. Yhtiön oma alumiinilohkoinen AJP8 V8-moottori kehitettiin alun perin Griffith ja Chimaera -mallien moottoriksi, mutta kehitystyön viedessä oletettua kauemmin se tuli lopulta valikoimaan vasta Cerbera ja Tuscan -kilpa-autojen voimanlähteenä.
AJP8:n pohjalta edelleen kehitettiin suora kuusisylinterinen moottori, joka tunnetaan nimellä Speed6. Kuusisylinterinen moottori oli paitsi halvempi valmistaa myös ylläpitää. Tämä moottori toimii kaikkien nykyisten TVR-mallien voimanlähteenä.
Heinäkuussa 2004 venäläinen 24-vuotias Nikolai Smolenski osti TVR:n noin 15 miljoonan punnan hinnalla Peter Wheeleriltä. TVR:n valmistus päättyi 2006. Vuonna 2013 TVR myytiin takaisin Britanniaan.
Vuonna 2016 kerrottiin aikeista valmistaa uusia autoja hiilikuitua käyttävällä menetelmällä. Uuden auton suunnittelija on Gordon Murray ja se käyttää Cosworthin V8-moottoria.
Yhtiö esitteli uuden toisen sukupolven TVR Griffithin, jonka eteneminen tuotantoon on lykkääntynyt vuodelle 2023.
Yhtiö on kertonut aikeista sähköauton ja katumaasturin valmistuksesta.
Malleja

TVR Grantura (1958–1967)
TVR Grantura II (1960–1961)
TVR Griffith (1963–1967)
TVR Tuscan (1969–1970)
TVR 280i (1979–1988)
TVR 350i (1980–1990)
TVR S Series (1986–1993)
TVR Chimaera (1992–2001)
TVR Cerbera (1996–2003)
TVR Cerbera speed 12
TVR Griffith (1992–2000)
TVR Tamora (1992–2000)
TVR T350 (1992–2000)
TVR Tasmin Turbo (1992–2000)
TVR Tuscan (1992–2000)
TVR Typhon (1992–2000)
TVR Sagaris (2004–)
Fry

Fry tarkoittaa seuraavia asioita:
Maantieteessä

Fry, kylä Kásoksen saarella Kreikassa
Sukunimenä

Bertha Fry (1893–2007), yhdysvaltalainen maailman pitkäikäisimpiin kuulunut nainen
Charles Burgess Fry (1872–1956), englantilainen monen lajin urheilija, poliitikko, diplomaatti, kirjailija ja toimittaja
Charles Hilary Fry (s. 1937), brittiläinen lintutieteilijä
Christopher Fry (1907–2005), englantilainen näytelmäkirjailija ja elokuvakäsikirjoittaja
Elizabeth Fry (1780–1845), englantilainen kveekari ja filantrooppi
Hannah Fry (s. 1984), brittiläinen matemaatikko, tietokirjailija ja mediavaikuttaja
Hayden Fry (1929–2019), yhdysvaltalainen amerikkalaisen jalkapallon valmentaja
Janina Fry, o.s. Frostell (s. 1973), suomalainen malli, juontaja, laulaja ja muotisuunnittelija, Suomen Neito 1993
Joe Fry (1915–1950), brittiläinen Formula 1 -kuljettaja
Nick Fry (s. 1956), brittiläinen Formula 1 -tallipäällikkö ja toimitusjohtaja
Roger Fry (1866–1934), brittiläinen taidemaalari ja -kriitikko
Shirley Fry (1927–2021), yhdysvaltalainen tennispelaaja
Stephen Fry (s. 1957), brittiläinen koomikko, näyttelijä, kirjailija ja ohjaaja, Fry & Laurie -koomikkoparin jäsen
Sukunimenä > Kuvitteellisia henkilöitä

Philip J. Fry, televisiosarjassa Futurama
Urheilussa

Fry, brittiläinen Formula 1 -talli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gruaro

| Gruaro |
| --- | --- |
 Gruaro
 Koordinaatit: 45°50′N, 12°50′E 
Valtio:  Italia
Alue:  Veneto
Metropolikaupunki:  Venetsia
Hallinto:  
 – Hallinnon tyyppi:  Kunta
 – Pormestari:  Giacomo Gasparotto
Pinta-ala:  
 – Kokonaispinta-ala:  17,24 km²
Korkeus:  10 m
Väkiluku (2015):  2 811
 – Väestötiheys:  163 as./km²
Aikavyöhyke:  UTC+1
 – Kesäaika:  UTC+2
Postinumero:  30020
Suuntanumero(t):  0421
 
 www.comune.gruaro.ve.it 
Infobox OKVirheellinen NIMI-arvo: 
Gruaro on kaupunki Venetsian metropolikaupungissa, Venetossa, Italiassa. Kaupungin pinta-ala on 17,24 neliökilometriä, ja sen asukasluku on noin 2 800.
Take off Your Pants and Jacket

| Take off Your Pants and Jacket blink-182 |
| --- | --- | --- |

Studioalbumin tiedot
 Äänitetty : 2000 - 2001
 Julkaistu: 12. kesäkuuta 2001
 Tuottaja(t): Jerry Finn
 Tyylilaji: pop-punk, punk, pop-rock
 Kesto: 46.38
 Levy-yhtiö: MCA Records
Blink-182 muut julkaisut
| The Mark, Tom, and Travis Show (The Enema Strikes Back!) 2000 | Take off Your Pants and Jacket 2001 | Blink-182 2003 |
Take off Your Pants and Jacket on Blink-182-yhtyeen neljäs studioalbumi. Se julkaistiin 12. kesäkuuta 2001 levy-yhtiöstä MCA Records. Levy sisältää kappaleet "The Rock Show", "First Date", "Stay Together for the Kids" ja "Anthem Part Two". Albumia myytiin maailmanlaajuisesti yli 10 miljoonaa kappaletta.
Kappaleet

"Anthem Part Two" † – 3:48
"Online Songs" ‡ – 2:25
"First Date" † – 2:51
"Happy Holidays, You Bastard" ‡ – 0:42
"Story of a Lonely Guy" † – 3:39
"The Rock Show" ‡ – 2:51
"Stay Together for the Kids" § – 3:59
"Roller Coaster" ‡ – 2:47
"Reckless Abandon" † – 3:06
"Everytime I Look for You" § – 3:05
"Give Me One Good Reason" † – 3:18
"Shut Up" ‡ – 3:20
"Please Take Me Home" † – 3:05
† = Laulajana Tom Delonge

‡ = Laulajana Mark Hoppus

§ = Laulajana molemmat
Singlet

"The Rock Show"
Julkaistu: 1. heinäkuuta 2001
"First Date"
Julkaistu: 24. syyskuuta 2001
"Stay Together for the Kids"
Julkaistu: 19. helmikuuta 2002
"Anthem Part Two"
Julkaistu: huhtikuu 2002 (vain radio)
Listasijoitukset

Albumi
| Vuosi | Lista | Sijoitus |
| --- | --- | --- |
| 2001 | The Billboard Top 200 | 1 |
| 2001 | Internetin albumilista | 1 |
| 2001 | Kanadan albumilista | 1 |

Singlet
| Vuosi | Single | Lista | Sijoitus |
| --- | --- | --- | --- |
| 2001 | "The Rock Show" | Billboard Hot 100 | 71 |
| 2001 | "The Rock Show" | Modern Rock Tracks | 2 |
| 2001 | "The Rock Show" | Top 40 Mainstream | 33 |
| 2001 | "First Date" | Modern Rock Tracks | 6 |
| 2002 | "Stay Together for the Kids" | Modern Rock Tracks | 7 |
| 2002 | "Anthem Part Two" | Modern Rock Tracks | 9 |
Kokoonpano > Yhtye

Tom DeLonge — laulu ja kitara
Mark Hoppus — laulu ja basso
Travis Barker — rummut
Kokoonpano > Vierailijat

Robert Joseph Manning Jr. — kosketinsoittimet
Aiheesta muualla

Take off Your Pants and Jacket Discogsissa. (englanniksi)
Tampereen harjoitusjäähalli

| Tampereen harjoitusjäähalli |
| --- | --- |

Rakennuksen tiedot
Sijainti:  Keltinkatu 2, Tampere
Koordinaatit:  61°29′43″N, 23°49′34″E
Avattu:  1974
Remontoitu:  2017 (tulostaulu), 2017 (sisäkaton maalaus), 2015 (joustokaukalo), 2015 (LED-valaistus), 2010 (kioski, pukuhuoneet, WC:t), 2008 (kioski, pukuhuoneet), 2007 (kaukalo), 2006 (toimitsijaparvi), 2003 (katsomo)
Laajennettu:  2015 (uusi kioski), 2010 (tuulikaappi), 2008 (uusi pukuhuone taitoluistelijoille), 2005 (jumppasali), 2003 (KOOVEE pukuhuone), 2000 (kioski), 1997 (nykyinen katsomo)
Omistaja:  Tampereen kaupunki
Kenttä:  59,5 m x 29,5 m
Käyttäjät
 KOOVEE (1984–1988, 1990–1994, 1997–) 
Katsojakapasiteetti
 1 050 (450 istumaan, 600 seisomaan) 
Lisää rakennusartikkeleitaArkkitehtuurin teemasivulla
Tampereen harjoitusjäähalli (tutummin Hakametsä 2 tai Haka 2) on Suomen ensimmäinen harjoituskäyttöön rakennettu jäähalli ja se valmistui vuonna 1974.
Halli on toiminut miesten jääkiekon MM-kisojen harjoitushallina vuosina 1982, 1991, 1997 ja 2003 sekä naisten jääkiekon MM-kilpailujen peliareenana vuonna 1992. Haka 2:ssa on myös järjestetty Dingon konsertti vuonna 1985 ja KOOVEEN toiminnanjohtaja Esa Koiviston 50-vuotisjuhlat 12.5.2010.
Jääkiekon ohella Hakametsä 2 toimii taitoluistelijoiden harjoitus- ja kilpailuhallina sekä rullakiekon SM-liigan peliareenana.
Jääkiekko-, rullakiekko- ja taitoluisteluareenana toimiessaan hallin enimmäiskatsojakapasiteetti on 1 050, joista 450 istumapaikoilla. Konsertti- tai messukäytössä hallin enimmäishenkilömäärä on 2 000.
Haka 2:ssa on vuosien varrella nähty kovia otteluita, kun osa Tampere Cupin otteluista on pelattu siellä. Näin halli on tullut tutuksi usean maan pääsarjajoukkueille.
Hakametsän 2-hallissa on toiminut kioski vuodesta 2000. Kioskia on remontoitu helmikuussa 2008 ja kesällä 2010.
Ennätyksiä

Mestis
Yleisöennätys: 557 (KOOVEE – HeKi 2-5, 2.2.2007)
Suurin voitto: 8-2 (KOOVEE - Salamat, 13.3.2007)
Mestis-karsinta
Yleisöennätys: 647 (KOOVEE – LeKi 1-4, 14.3.2012)
Suurin voitto: 9-3 (KOOVEE - KeuPa HT, 11.3.2012)
Suomi-sarja
Yleisöennätys: 565 (KOOVEE - HCK 7-4, 27.2.2010)
Suurin voitto: 14-0 (KOOVEE - NoPy, 21.10.2009)
2. divisioona
Yleisöennätys: 949 (KOOVEE- IkVi 5-5, 3.3.1988)
Suurin voitto: 22-2 (KOOVEE - S-Kiekko, 28.1.1988)
Suomi-sarjan pisin jääkiekko-ottelu (Suomen pisin ottelu vuoteen 2015 saakka)
132.58 Kimmo Lisko (KOOVEE – Titaanit, 4-3, 10.3.2002)
Aiheesta muualla

Yleistietoa: http://www.koovee.org/pages/info/hakametsae-2.php (Arkistoitu – Internet Archive)
Muuta tietoa: http://www.junnut.com/kausi0203/j_hallit/tampere_hakam/tre_hakametsa.html (Arkistoitu – Internet Archive)
Panoramaamakuva hallista.
Gruberin palatsi

Gruberin palatsi
Gruberin palatsi (sloveeniksi Gruberjeva palača) on palatsi Slovenian pääkaupungissa Ljubljanassa. Siellä sijaitsee nykyisin Slovenian kansallisarkisto. Rakennus rakennettiin vuosina 1773–1781 ja sen suunnitteli Gabriel Gruber. Se edustaa myöhäisbarokkia. Rakennuksen ensimmäisessä kerroksessa sijaitsee myös kappeli, joka on kuvitettu Neitsyt Marian elämästä kertovilla maalauksilla. Maalaukset ovat peräisin 1700-luvun loppupuoliskolta, ja niiden maalauksesta on vastannut itävaltalainen Johann Martin Schmidt.
Aiheesta muualla

Kuvia tai muita tiedostoja aiheesta Gruberin palatsi Wikimedia Commonsissa
Taekwon-Do Akatemia

Taekwon-Do Akatemia on suomalainen taekwon-do-seura. Se on Suomen ITF Taekwon-Do ry (SITF) -lajiliiton jäsen ja toimii sitä kautta myös All European Taekwon-Do Federationin (AETF) ja International Taekwon-Do Federationin alaisuudessa. Taekwon-Do Akatemialla on toimintaa noin 16:lla paikkakunnalla toiminnan painopisteen ollessa Pohjois-Pohjanmaan sekä Lapin ja Kainuun alueilla. Rekisteröityjä jäseniä seurassa on yli 300. Seuran päävalmentajana toimii Mikko Allinniemi.
HBC (yritys)

Hill Brush Co. Ltd. on perheomisteinen siivous- ja hygieniavälineitä valmistava brittiläinen yritys. Yrityksen perustivat Fred ja Bill Coward vuonna 1922.
Yrityksen pääpaikka ja tehdas sijaitsee Mere-nimisessä kylässä Wiltshiressä Britanniassa. Toimintaa on nykyään myös Yhdysvalloissa. Hillbrush:lle on myönnetty kuninkaallisen hovihankkijan asema vuonna 1981.
Yritys on kulkenut pitkän matkan alkuvuosien käsintehdyistä harjoista nykyisiin materiaaleiltaan kehittyneisiin tuotteisiin. HBC työllistää noin sata henkilöä ja valmistaa yli viisi miljoonaa harjaa ja siivousvälinettä vuodessa. Tuotteita myydään yli 85 maahan.
Tuotteita markkinoidaan Salmon Products- ja Salmon Hygiene Technology- sekä uusimmin HBC-logojen suojin, Suomessa HBC-harjat ja -tuotteet tai Salmon-harjat ja -tuotteet. Tuotteet valmistetaan noudattamaan hygienia-olosuhteiltaan vaativien alojen vaatimuksia; näitä ovat esimerkiksi elintarviketeollisuus, ateriapalvelut, ravintola-ala, meijerit, lääketeollisuus ja sairaalat. Salmon Hygiene Technology:in värikoodatut siivousvälineet läpäisevät FEIBP PHB Hygienia vaatimukset ja ne valmistetaan FDA-hyväksyttyjä materiaaleja käyttäen. Värikoodatut siivousvälineet ovat HACCP yhteensopivia. Tuotteet ovat standardi ISO:9001:2008-sertifioituja.
Suomessa Hillbrushia edustaa Harjat.com.
Aiheesta muualla

Harjat.com
Graeme Souness

| 0 | 1 | 2 |
| --- | --- | --- |

Henkilötiedot
Koko nimi: Graeme James Souness
Syntymäaika: 6. toukokuuta 1953 (ikä 71)
Syntymäpaikka: Edinburgh, Skotlanti
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1970–1972 1972 1972–1978 1978–1984 1984–1986 1986–1991 |  Tottenham Hotspur  Montreal Olympique  Middlesbrough FC  Liverpool FC  UC Sampdoria  Rangers FC | 0(0) 10(2) 176(22) 247(38) 56(8) 50(3) |
Maajoukkue
| 1974–1986 |  Skotlanti | 54 (4) |
Valmennusura
1986–1991 1991–1994 1995–1996 1996–1997 1997 1997–1999 2000–2004 2004–2006:  Rangers FC  Liverpool FC  Galatasaray SK  Southampton FC  Torino Calcio  SL Benfica  Blackburn Rovers  Newcastle United
 Seurajoukkueuran tilastot kattavat vain kansalliset sarjat.
Graeme Souness (s. 6. toukokuuta 1953 Edinburgh) on skotlantilainen entinen jalkapalloilija ja nykyinen jalkapallovalmentaja.
Ura pelaajana

Vuonna 1971 alkaneella pelaajaurallaan Souness edusti Tottenham Hotspuria, Montreal Olympiqueta, Middlesbroughia, Liverpoolia (toimi myös Liverpoolin kapteenina) ja Sampdoriaa. Skotlannin maajoukkueessa hän pelasi 54 ottelua ja teki niissä neljä maalia. Pelaajauransa jälkeen hän toimi viiden vuoden ajan skotlantilaisen Rangersin pelaajamanagerina.
Meriitit pelaajana
Euroopan Cup (3): 1978, 1981, 1984
UEFA Super Cup
Hopeaa 1979
Intercontinental Cup
Hopeaa 1982
Englannin mestaruus (5): 1979, 1980, 1982, 1983, 1984
Englannin liigacup (4): 1981, 1982, 1983, 1984
Coppa Italia: 1985
Skotlannin mestaruus: 1987
Skotlannin liigaup (2): 1986, 1987
Ura valmentajana

Päävalmentajan uransa Souness aloitti vuonna 1991 entisessä joukkueessaan Liverpoolissa. Kolmen Liverpool vuoden jälkeen Souness valmensi Galatasarayta, Southamptonia, Torinoa, SL Benficaa sekä Newcastle Unitedia, josta sai potkut kesken kauden 2005/06.
Meriitit valmentajana
Skotlannin mestaruus (4): 1987, 1989, 1990, 1991
Skotlannin liigacup (4): 1987, 1988, 1989, 1991
FA Cup: 1992
Englannin liigacup: 2002
Turkin Cup: 1996
Turkin Supercup: 1997
Portugalin mestaruus: 1998
Skotlannin vuoden valmentaja: 1990
Gods Lake

| Gods Lake |
| --- | --- |
Valtiot:  Manitoba, Kanada
Paikkakunta:  Manitoba 
Koordinaatit:  54°40′26″N, 94°14′48″W
Vesistöalue ja valuma-alueen tietoja
Laskujoki:  Gods River
Mittaustietoja
Pinnankorkeus:  178 m 
Pituus:  80  km
Leveys:  45  km 
Pinta-ala:  1 151 km² 
Tilavuus:  14 km³ 
Suurin syvyys:  75 m 
Valuma-alue:  26 800 km2 
 fiGods Lake 
Gods Lake on järvi Manitoban provinssin pohjoisosassa Kanadassa. Sen pinta-ala on 1 151 neliökilometriä, ja se on provinssin seitsemänneksi suurin järvi. Järvi sijaitsee pohjoiseen Island Lake -järveltä, noin 280 kilometriä itään Thompsonista. Järven rannalla sijaitsee Gods Lake Narrowsin kylä. Järvi laskee Gods River -jokea pitkin Hayes-jokeen.
Grubby

Manuel Schenkhuizen vuonna 2012.
Manuel "Grubby" Schenkhuizen (s. 11. toukokuuta 1986 Nieuwegein, Alankomaat) on alankomaalainen tietokonepelaamisen ammattilainen. Hän on pelannut pääasiassa Warcraft III:ta ja Warcraft III: The Frozen Thronea. Örkillä pelannut Schenkhuizen on voittanut yli 38 LAN-turnausta, joista kuusi on maailmanmestaruuksia. Vuonna 2011 hän siirtyi pelaamaan Starcraft II:ta, mutta on sittemmin palannut takaisin pelaamaan Warcraft III:ta, ja toimii nykyisin pelin suosittuna livestriimaajana. Hänen uransa koostuu lähinnä soolona pelaamisesta, mutta hän pelaa myös 2 vastaan 2 -otteluita muun muassa Arvid Fekkenin, Yoan Merloin sekä Olav Undheimin kanssa. Grubby kuului yhteen maailman menestyneimpään Warcraft 3 -tiimin, brittiläiseen 4Kingsiin. Sittemmin hän on kuulunut tanskalaiseen MeetYourMakersiin sekä pohjoisamerikkalaiseen Evil Geniusesiin.
Aiheesta muualla

Schenkhuizenin Twitch-pelikanava
Tae Satoya

| Mitalit> Maa:   Japani.Naisten freestyle-hiihto. Olympialaiset  | Mitalit> Maa:   Japani.Naisten freestyle-hiihto. Olympialaiset  | Mitalit> Maa:   Japani.Naisten freestyle-hiihto. Olympialaiset  | Maa:   Japani> Naisten freestyle-hiihto. |
| --- | --- | --- | --- |
|  Kultaa | Nagano 1998 | kumpareet |  |
|  Pronssia | Salt Lake City 2002 | kumpareet |  |
Tae Satoya (jap. 里谷 多英, Satoya Tae; s. 12. kesäkuuta 1976 Sapporo) on japanilainen freestylehiihtäjä. Hän voitti olympiakultaa kumparelaskussa vuoden 1998 talviolympialaisissa Naganossa ja sijoittui pronssille vuoden 2002 talviolympialaisissa Salt Lake Cityssä.
Taejo

Taejo (47–165) oli Goguryeon kuudes monarkki. Hän hallitsi 93 vuoden ajan (53–146), joka tekee hänestä maailmanhistorian toiseksi pisimpään hallinneen tunnetun kuninkaan faarao Pepi II:n jälkeen.
Sekä kronikat Samguk Sagi että Samguk Yusa ilmoittavat Taejon iäksi tämän kuollessa 119 vuotta.
Grubenin kirkko

| Grubenin kirkko Gruben kirke |
| --- | --- |
 Kirkko vuonna 2007.
Sijainti:  Rana, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1965
Suunnittelija:  Nils Toft
Materiaali:  betoni
Istumapaikkoja:  550
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Grubenin kirkko (norj. Gruben kirke) on Ranan kunnassa Nordlandin läänissä Norjassa sijaitseva betoninen pitkäkirkko vuodelta 1965.
Aiheesta muualla

Kuvia tai muita tiedostoja aiheesta Grubenin kirkko Wikimedia Commonsissa
Taegukgi hwinalrimyeo

| Taegukgi hwinalrimyeo |
| --- | --- |

Ohjaaja:  Kang Je-gyu
Käsikirjoittaja:  Kang Je-gyu
Tuottaja:  Seong-hun Lee
Säveltäjä:  Dong-jun Lee
Kuvaaja:  Hong Kyung-pyo
Leikkaaja:  Park Gok-ji
Pääosat:  Jang Dong-gun Won Bin Lee Eun-ju
Valmistustiedot
Valmistusmaa:   Etelä-Korea
Tuotantoyhtiö:  Kang Je-Kyu Film Co. Ltd.
Levittäjä:  Samuel Goldwyn Films Netflix
Ensi-ilta:   6. helmikuuta 2004    2005
Kesto:  148 min (pidempi versio)
Alkuperäiskieli:  korea
Aiheesta muualla
IMDb 
Elonet
AllMovie
Infobox OKNimi-testi OK: 
Taegukgi hwinalrimyeo (태극기, engl. Brotherhood of War) on vuonna 2004 valmistunut eteläkorealainen sotaelokuva, jonka on ohjannut ja käsikirjoittanut Kang Je-gyu. Elokuva kertoo kahdesta veljeksestä, jotka joutuvat tahtomattaan Korean sotaan. Elokuvan nimi Taegukgi tarkoittaa Etelä-Korean lippua.
Talo puiston laidalla

| Talo puiston laidalla> La casa sperduta nel parco |
| --- | --- |
 Yhdysvaltalainen mainosjuliste
Ohjaaja:  Ruggero Deodato
Käsikirjoittaja:  Gianfranco Clerici Vincenzo Mannino
Tuottaja:  Franco Di Nunzio Franco Palaggi
Säveltäjä:  Riz Ortolani
Kuvaaja:  Sergio D'Offizi
Leikkaaja:  Vincenzo Tomassi
Tuotantosuunnittelija:  Antonello Geleng
Pukusuunnittelija:  Antonello Geleng
Pääosat:  David Hess Giovanni Lombardo Radice
Valmistustiedot
Valmistusmaa:   Italia
Tuotantoyhtiö:  United Artists
Levittäjä:  United Artists
Ensi-ilta:  Maaliskuu 1987
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Talo puiston laidalla (alkuperäinen italiankielinen nimi La casa sperduta nel parco, muita nimiä mm. Talo puiston perällä, Koston enkeli sekä englanninkielinen nimi The House on the Edge of the Park) on Ruggero Deodaton ohjaama italialainen seksploitaatio-kauhu/jännityselokuva vuodelta 1980. Päärooleissa nähdään elokuvan esikuvana usein mainitun The Last House on the Leftin pääroolin esittänyt David Hess ja myös "John Morghen" -nimisenä tunnettu Giovanni Lombardo Radice.[lähde? ]
Elokuva keskittyy psykopaattisen Alexin sekä hänen ystävänsä Rickyn vierailuun yläluokkaisten nuorien juhlissa. Ryhmien väliset ristiriidat kiristyvät lopulta Alexin aloittamaksi sarjaksi pahoinpitelyjä ja raiskauksia. Elokuva tapahtuu lähes kokonaan suljetussa tilassa, rikkaiden talossa, ja sen henkilöhahmot – joita on hyvin vähän – pysyvät koko ajan samoina. Tätä suljettua asetelmaa pidetään usein syynä elokuvan ahdistavaan tunnelmaan.[lähde? ]
Juoni

Alex (David Hess) ajaa moottoritiellä New Yorkissa ja saa sattumalta katsekontaktin toista autoa ajavaan naiseen. Vähän ajan kuluttua hän pakottaa naisen auton tieltä pois, sitoo ja raiskaa tämän. Myöhemmin Alex nähdään suttuisen autokorjaamon omistajana, jonka ystävä ja työtoveri on kehitysvammainen Ricky. Miehet ovat aikeissa sulkea korjaamon ja lähteä kaupungille viettämään aikaa. Suunnitelmat kuitenkin peruuntuvat kun korjaamolle saapuu viime hetkellä Lisa (Annie Belle) poikaystävänsä kanssa. Ricky korjaa auton, mistä kiitollisina pariskunta kutsuu miehet juhliinsa.
Saapuessaan paikalle Alex ja Ricky saavat havaita kyseessä olevan rikkaiden juppien juhlat. Aluksi Alex ja Ricky käyttäytyvät etiketin mukaisesti, mielistelevät isäntiään ja pelaavat pokeria näiden kanssa. Muut vieraat kuitenkin pilkkaavat itseään heikompiosaisia autokorjaajia. Tilanne kärjistyy lopulta riidaksi, jonka seuraksena Alex pahoinpitelee yhden miehistä ja alkaa suunnitella paikalla olevien naisten raiskaamista. Kesken riidan juhliin saapuu myöhässä Cindy-niminen nuori nainen, jonka Alex viiltelee ja raiskaa. Jonkin ajan kuluttua paikan alkuperäiset vierat kuitenkin onnistuvat saamaan käsiinsä omistamansa aseen ja ampuvat Alexin ja Rickyn. Lopussa paljastuu, että elokuvan alussa raiskattu nainen olikin juhlan järjestäneen miehen sisko, ja koko juttu suunniteltu – Alexin väkivaltaisuuden vuoksi tilanne vain oli riistäytynyt käsistä.